ลีสซิ่งกสิกรไทย ผนึกกำลังพันธมิตร คาร์ซัม อัดแคมเปญสินเชื่อรถมือสอง
ลีสซิ่งกสิกรไทย ผนึกกำลังพันธมิตร คาร์ซัม อัดแคมเปญสินเชื่อรถมือสอง วงเงินกู้สูงสุด 100% ผ่อนนาน ดอกเบี้ยต่ำ
16 มิ.ย. 2565

นายธีรชาติ จิรจรัสพร กรรมการผู้จัดการ บริษัท ลีสซิ่งกสิกรไทย จำกัด กล่าวว่าจากข้อมูลของศูนย์วิจัยกสิกรไทย ในปี 2565 ตลาดรถยนต์มือสองมีโอกาสปรับเพิ่มขึ้นโดยคาดว่ายอดโอนรถจะมีโอกาสเติบโตที่ประมาณร้อยละ 3-5 ซึ่งในจำนวนนี้หากตัดยอดโอนกรรมสิทธิที่ไม่เกี่ยวกับการซื้อขายและคิดเป็นปริมาณเฉพาะรถมือสองที่ซื้อขายกันในตลาดจะอยู่ที่ประมาณ 6-7 แสนคัน อย่างไรก็ตาม ยังต้องติดตามผลกระทบจากภาวะค่าครองชีพที่พุ่งขึ้นและยังมีความไม่แน่นอนสูงซึ่งอาจส่งผลต่อกำลังซื้อที่ลดลงและเป็นแรงกดดันต่อตลาด โดยในปีนี้ แนวโน้มการขายรถยนต์มือสองผ่านดิจิทัลแพลตฟอร์มคาดว่าจะมีทิศทางที่เพิ่มขึ้นอย่างต่อเนื่อง โดยเฉพาะอย่างยิ่ง เมื่อโควิดทำให้พฤติกรรมผู้บริโภคเปลี่ยนหันมาซื้อรถยนต์ผ่านช่องทางออนไลน์มากขึ้น และผู้ประกอบการหลายกลุ่มเริ่มเล็งเห็นถึงโอกาสในการทำตลาดผ่านดิจิทัลแพลตฟอร์ม โดยปัจจุบันหลายแพลตฟอร์มก็ได้มีการสร้างมาตรฐานการตรวจสภาพรถที่มีคุณภาพเชื่อถือได้ ทำให้ผู้ซื้อรถมีความมั่นใจและกล้าที่จะซื้อรถมือสองผ่านช่องทางนี้มากขึ้นลีสซิ่งกสิกรไทย ผู้ให้บริการสินเชื่อรถครบวงจร รวมถึงสินเชื่อสำหรับรถยนต์มือสอง จึงได้จับมือเป็นพันธมิตรกับคาร์ซัม แพลตฟอร์มอีคอมเมิร์ซซื้อขายรถมือสองครบวงจรที่ใหญ่ที่สุดในเอเชียตะวันออกเฉียงใต้ ด้วยการผนึกกำลังและนำจุดแข็งของทั้งลีสซิ่งกสิกรไทยและคาร์ซัมมาต่อยอดนำเสนอสิทธิพิเศษให้แก่ผู้บริโภค โดยออกแคมเปญพิเศษ “โปร หน้าฝน ลดไหลลื่นนน” สำหรับผู้ออกรถยนต์มือสองกับคาร์ซัมและสมัครสินเชื่อกับลีสซิ่งกสิกรไทย รับวงเงินกู้สูงสุด 100% ผ่อนชำระได้นานถึง 84 เดือน ดอกเบี้ยต่ำเริ่มต้นเพียง 2.79% ต่อปี นอกจากนี้ จะมอบสิทธิพิเศษ สำหรับผู้มีบัญชีเงินเดือนกสิกรไทย สมาชิกกองทุนบำเหน็จบำนาญข้าราชการ (กบข.) และครอบครัวสมาชิก กบข. เมื่อสมัครสินเชื่อรถมือสองกับลีสซิ่งกสิกรไทย รับฟรีกล้องวงจรปิด WiFi พลังงานแสงอาทิตย์ 1 เครื่อง มูลค่า 2,490 บาท อีกทั้งคาร์ซัมยังมอบส่วนลดเพิ่มออนท็อปสูงสุดถึง 10,000 บาท ลูกค้าที่สนใจสามารถดูรายละเอียดและสมัครร่วมแคมเปญได้ที่ www.kasikornbank.com ตั้งแต่วันนี้ถึงวันที่ 30 มิ.ย. 65 นี้


นายศิวภูมิ เลิศสรรค์ศรัญย์ กรรมการผู้จัดการ คาร์ซัม ประเทศไทย กล่าวถึงความมุ่งมั่นของบริษัทในการกระตุ้นการซื้อขาย และผลักดันให้ผู้บริโภคไทยหันมาใช้รถยนต์มือสอง ด้วยการเปิดตัวแคมเปญการตลาดใหม่ๆ พร้อมทั้งยังกระชับความสัมพันธ์กับพันธมิตรอย่างต่อเนื่อง “การเปิดแคมเปญหน้าฝนนี้นับเป็นหนึ่งในความมุ่งมั่นของคาร์ซัมที่ต้องการช่วยลดภาระค่าใช้จ่ายของผู้บริโภคด้วยข้อเสนอพิเศษและโปรโมชั่นที่หลากหลายจากพันธมิตร ที่จะช่วยให้ทุกคนมีโอกาสเป็นเจ้าของรถยนต์มือสองคุณภาพดีในราคาที่เอื้อมถึงได้”“การผนึกกำลังกับพันธมิตรสำคัญอย่างลีสซิ่งกสิกรไทย ถือเป็นส่วนหนึ่งของกลยุทธ์ของคาร์ซัมในการขยายการเข้าถึงกลุ่มผู้บริโภคที่หลากหลาย โดยเฉพาะในแคมเปญ ‘โปรหน้าฝน ลดไหลลื่นนน’ ที่จะมอบสิทธิพิเศษเพิ่มเติมให้แก่กลุ่มข้าราชการ สมาชิกกองทุนบำเหน็จบำนาญข้าราชการ (กบข.) และกลุ่มผู้มีบัญชีเงินเดือนกสิกรไทย และยังเปิดโอกาสให้คาร์ซัมเข้าถึงกลุ่มผู้บริโภคใหม่ ๆ อีกทั้งยังนำเสนอประสบการณ์การซื้อขายรถมือสองที่เหนือกว่าให้แก่ลูกค้าของเรา” นายศิวภูมิ กล่าวเสริมนอกจากนี้ ยังมีสิทธิพิเศษอื่นๆ อีกมากมายในแคมเปญ ‘โปรหน้าฝน ลดไหลลื่นนน’ ที่คาร์ซัมเตรียมให้แก่ลูกค้า มีดังนี้ ฟรี! รับเงินดาวน์ หรือประกันภัยชั้น 1 มูลค่าสูงสุด 20,000 บาท, รับส่วนลดรถยนต์เพิ่มสูงสุด 200,000 บาท, ฟรี! บริการส่งรถทั่วประเทศ, ฟรี! กล้องหน้ารถ Xiaomi 70mai M300 มูลค่า 1,700 บาท, รับส่วนลดพิเศษสำหรับแพ็คเกจตรวจสภาพรถยนต์จาก FIT Auto โดยปตท. น้ำมันและการค้าปลีก (โออาร์), รับส่วนลด 20% เหลือเพียง 160 บาทกับแพ็คเกจล้างรถแพลทินัมจาก Wizard โปรโมชั่นตั้งแต่วันนี้ถึง 30 มิ.ย. 65 เท่านั้น อ่านรายละเอียดเพิ่มเติมและเงื่อนไขแคมเปญหน้าฝนได้ที่ https://www.carsome.co.th/news/item/rainyseason-promotion